Jabarkan Plot dari Gin Tama dalam bahasa melayu

Berlatarbelakangkan Edo (Tokyo hari ini kerana perubahan nama pada tahun 1868), Jepun yang ditawan oleh makhluk asing yang disebut Amanto,  Samurai Jepun bertempur melawan Amanto tetapi kalah dan pengharaman pedang telah dikuatkuasakan. Salah satu samurai ini Gintoki Sakata (坂田銀時 Sakata Gintoki) yang membantu seorang remaja bernama Shinpachi Shimura (志村新八 Shimura Shinpachi) menyelamatkan kakaknya Tae Shimura (志村妙 Shimura Tae) dari sekumpulan makhluk asing yang ingin menjadikannya pelacur. Sebagai penghargaan kepada Gintoki, Shinpachi menjadi rakan dan bekerja bebas dengan dia untuk membayar sewa bulanan tempat tinggal Gintoki sambil mahu mengetahui lebih banyak tentang dia. Mereka berdua menyelamatkan seorang gadis remaja (sebenarnya merupakan makhluk asing) bernama Kagura (神楽 Kagura) daripada sekumpulan yakuza yang ingin menggunakan kekuatan luar biasanya untuk membunuh orang. Atas terhutang budinya Kagura kepada mereka berdua, Kagura menyertai kumpulan mereka bekerja bebas dan ketiga-tiga mereka kini dikenali sebagai "Yorozuya Gin-chan" (万事屋銀ちゃん Yorozuya Gin-chan).

Saat melakukan pekerjaan mereka, mereka acapkali bertembung dengan pasukan polis khas yang dipanggil Shinsengumi (新選組 Shinsengumi) disebabkan mereka sering melibatkan penjenayah berbahaya. Mereka juga datang untuk bertemu rakan-rakan Gintoki yang dahulu pernah bersama dengannya semasa peperangan menentang Amanto, termasuk Kotaro Katsura (桂小太郎 Katsura Kotarō) yang merupakan seorang pengganas. Biarpun status terkini Katsura ialah pengganas, dia tetap memelihara hubungan persahabatan dengan Gintoki malah menjalin hubungan dengan anak-anak buah Gintoki walaupun cita-citanya untuk meruntuhkan Bakufu. Dari sudut lain, Shinsuke Takasugi (高杉晋助 Takasugi Shinsuke) bertindak sebagai antagonis utama di seluruh siri, kerana dia ingin menghancurkan Bakufu dengan cara yang lebih keras daripada Katsura. Walaupun kisah siri umumnya berepisod, ada juga beberapa cerita yang dibangunkan melalui beberapa bab.